  Наталья Тетерина 11-тӥ толшоре Удмуртиысь йӧскалык лулчеберетъя огазеяськонъёслэн азьветлӥсьёссы Ижкаре «Йӧскалык Выль ар» шулдыръяськонэ люкаськозы. Соос ӵошен Вуж выль арез пумиталозы но кылем арлы йылпумъянъёс лэсьтозы, ивортэ Калыкъёслэн эшъяськон юртсылэн пресс-службаез. Вуж Выль арез ӵошен пумитан сям 2008-тӥ арын кылдӥз, куке Ижкарын Калыкъёслэн эшъяськон юртсы усьтӥськиз. Туннэ элькунамы 39 йӧскалык огазеяськонъёс ужало. Удмуртиысь калыкъёслэсь йылолъёссэс но кылъёссэс утён но азинтон вылысь соос арлы быдэ 100-лэсь трос мерлыко ужрадъёс ортчыто, пусъемын ивортонын. Йӧскалыккуспо Выль ар выллем ӵошен ужрадъёсты ортчытон Удмурт Элькунын калык кусыпъёсты юнматыны юрттэ Удмуртиысь Калыкъёслэн эшъяськон юртсылэн пресс-службаезУжъюртлэн режиссёрез Дмитрий Корепанов верамъя, шулдыръяськон программа котькуд ар пӧртэм луэ. Кылсярысь, кылем аръёсы ужрадэ пыриськисьёс йӧскалык Выль ар сям-йылолъёсын но шудонъёсын концерт номеръёс дасяллязы. Туэ сямлы пӧрмем праздник тодмо телепередачаос музэн радъяськоз, кылсярысь, «Где логика», «100 к одному», «Угадай мелодию» но мукет. Интерактив вожвылъяськонъёс вискын творчествоя коллективъёс ӟечкылан номеръёссэс возьматозы. Нош эктон люкетын йӧскалыккуспо Выль ар флешмоб ортчоз. Ватсалом, шулдыръяськон «Тюльпан» кафеын 18 часын кутскоз. Ужрадэз Калыкъёслэн эшъяськон юртсы Удмуртиысь Йӧскалык политикая министерствоен ӵош радъя. Тегъёс: Мерлык Лулчеберет Ижкар Удмуртия йӧскалыклулчеберет Калыкъёслэнэшъяськонюртсы йӧскалыкполитикаяминистерство йӧслыкъёс  